TRADUCERE

Chemnitz, 5.06.2013





Solaris
Centrul de Suport pentru Tineret şi Mediu SRL Sachsen

Invitaţie la schimb de tineret Pregătiţi pentru viitor în Chemnitz

26 iunie - 6 iulie

Programul european Tineret în acţiune

Stimate domnule Robu,
Ca lider de proiect în programul de schimb Pregătiţi pentru viitor, sunt onorat să invit Municipiul Timişoara ca partener de proiect şi un grup de cinci tineri români, sub coordonarea d-lui Ovidiu Simonetti, să ne viziteze la Chemnitz. 

Proiectul este parte a programului Uniunii Europene Tineret în acţiune şi are loc între 26 iunie şi 6 iulie la Chemnitz. Prima şi ultima zi sunt pentru sosire şi plecare. 

Compania solaris FZU S.R.L. Sachsen este liderul proiectului şi se află şi în poziţia de rambursare a cheltuielilor de călătorie. Pentru grupul din România, există o sumă de 3.000 de euro la dispoziţie pentru finanţarea deplasării. Finanţarea generală a acestor cheltuieli de deplasare este de 70%. Suntem aşadar în măsură să rambursăm maximum 2.100 euro. Şi în situaţia în care cheltuielile sunt sub suma maximă, putem rambursa doar 70%, ceea ce înseamnă că în orice situaţie, participantul sau partenerul de proiect trebuie să îşi acopere 30% din cheltuieli. Liderul de proiect nu este în măsură să finanţeze costurile pentru un şofer de autocar care nu se deplasează în calitate de participant sau lider de echipă. Aceasta include costurile pentru cazare şi masă. Aceste costuri trebuie acoperite de Dvs.

Societatea solaris FZU este responsabilă de cazarea şi masa celor cinci participanţi şi a liderului de echipă. Nu sunt costuri suplimentare.

Nu există cerinţe speciale pentru participanţii români, cu excepţia construcţiei unui mobil solar, pentru a lua parte la competiţia noastră anuală de mobile solare. 

Suntem onoraţi să avem Municipiul Timişoara ca partener european de proiect şi ne bucurăm să îi întâmpină pe domnul Simonetti şi grupul de cinci tineri la Chemnitz. Acesta ar putea fi un început bun pentru proiecte viitoare, în continuarea celui prezent, între Timişoara şi Chemnitz. 

Cu cele mai bune salutări,

Thomas Esterl

solaris FZU Sachsen

Coordonator al programului Pregătiţi pentru viitor 
Traducere:   Adrian Schiffbeck

